CELEX: 32013R0723
Language: et
Date: 2013-07-26 00:00:00
Title: Komisjoni määrus (EL) nr 723/2013, 26. juuli 2013 , millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses rosmariiniekstrakti (E 392) kasutamisega teatavates madala rasvasisaldusega liha- ja kalatoodetes  EMPs kohaldatav tekst

27.7.2013   
            
            
               ET
            
            
               Euroopa Liidu Teataja
            
            
               L 202/8
            
         KOMISJONI MÄÄRUS (EL) nr 723/2013,
   26. juuli 2013,
   millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses rosmariiniekstrakti (E 392) kasutamisega teatavates madala rasvasisaldusega liha- ja kalatoodetes
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eriti selle artikli 10 lõiget 3,
   ning arvestades järgmist:
   
               (1)
            
            
               Määruse (EÜ) nr 1333/2008 II lisas on sätestatud liidu loetelu toidus kasutada lubatud lisaainete kohta ja kõnealuste lisaainete kasutamise tingimused.
            
         
               (2)
            
            
               Seda loetelu võib muuta Euroopa Parlamendi ja nõukogu 16. detsembri 2008. aasta määruses (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus, (2) osutatud menetluse kohaselt.
            
         
               (3)
            
            
               Vastavalt määruse (EÜ) nr 1331/2008 artikli 3 lõikele 1 võib Euroopa Liidu toidu lisaainete loetelu ajakohastada kas komisjoni algatusel või vastava taotluse saamisel.
            
         
               (4)
            
            
               3. veebruaril 2012. aastal esitati taotlus rosmariiniekstrakti (E 392) kasutamise lubamiseks antioksüdandina lihatoodetes, madala rasvasisaldusega, kuumtöötlemata ja kuumtöödeldud lihas ning madala rasvasisaldusega, töödeldud kalas ja kalatoodetes, sealhulgas molluskite ja vähilaadsete puhul. Taotlus edastati liikmesriikidele.
            
         
               (5)
            
            
               Antioksüdandid on ained, mis kaitsevad toitu oksüdatsiooni põhjustatud riknemise eest, nagu rasva rääsumine ja värvuse muutused. Praegu määratakse töödeldud liha ja kala ning kalatoodete (sealhulgas molluskid ja vähilaadsed) puhul kasutada lubatud rosmariiniekstrakti (E 392) piirmäär kindlaks vastava toidugrupi rasvasisalduse põhjal. Rosmariiniekstrakti (E 392) puhul ei taga vastava toidugrupi rasvasisalduse põhjal kindlaks määratud piirmäär madala rasvasisaldusega toidu piisavat kaitset, sest selles sisalduv antioksüdandi miinimumkogus on soovitud tulemuse saavutamiseks liiga väike. Praegu on rosmariiniekstrakti (E 392) võimalik tõhusalt kasutada kõrgema rasvasisaldusega toodete puhul. Samas võivad ka madala rasvasisaldusega tooted tugevalt oksüdeeruda, kui neis leidub palju küllastumata rasvhappeid. Seepärast on asjakohane sätestada rosmariiniekstrakti (E 392) kasutamise piirmääraks 15 mg/kg selliste toodete puhul, mille rasvasisaldus ei ületa 10 %, ja säilitada lubatud piirmäär 150 mg/kg (väljendatuna rasvasisaldusena) selliste toodete puhul, mille rasvasisaldus on suurem kui 10 %.
            
         
               (6)
            
            
               2008. aastal hindas Euroopa Toiduohutusamet rosmariiniekstrakti (E 392) ohutust selle kasutamisel toidu lisaainena (3) ja tegi järelduse, et kasutamine kavandatud kasutusviisidel ja kogustes ei oleks ohtlik. Euroopa Toiduohutusameti päevase tarbimise kohta esitatud konservatiivse hinnangu põhjal leiti, et rosmariiniekstrakti kasutataks lubatud piirnormi koguses (st 150 mg ühe kilogrammi töödeldud liha, kanaliha ja kala/mereandide kohta) kõigi asjaomaste toitude ja toidugruppide puhul. Eeldatava kasutamise kogused hõlmasid ka kuumtöötlemata ja kuumtöödeldud liha, töödeldud kala ja kalatooteid, sealhulgas molluskeid ja vähilaadseid, mille rasvasisaldus ei ületanud 10 %.
            
         
               (7)
            
            
               Vastavalt määruse (EÜ) nr 1331/2008 artikli 3 lõikele 2 peab komisjon määruse (EÜ) nr 1333/2008 II lisas sätestatud Euroopa Liidu toidu lisaainete loetelu ajakohastamiseks küsima Euroopa Toiduohutusameti arvamust, välja arvatud juhul, kui kõnealune ajakohastamine ei mõjuta tõenäoliselt inimeste tervist. Euroopa Toiduohutusameti 2008. aastal esitatud arvamuse kohaselt tähendab rosmariiniekstrakti (E 392) kasutamise piirmäärana sätestatud 15 mg/kg kuumtöötlemata ja kuumtöödeldud liha ja töödeldud kala ja kalatoodete, sealhulgas molluskite ja vähilaadsete puhul, mille rasvasisaldus ei ületa 10 %, kõnealuse loetelu ajakohastamist viisil, mis tõenäoliselt ei mõjuta inimeste tervist, seega ei ole vaja toiduohutusameti arvamust taotleda.
            
         
               (8)
            
            
               Seega tuleks määruse (EÜ) nr 1333/2008 II lisa vastavalt muuta.
            
         
               (9)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega ning Euroopa Parlament ega nõukogu ei ole vastuväiteid esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1333/2008 II lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. juuli 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 354, 31.12.2008, lk 16.
   
      (2)  ELT L 354, 31.12.2008, lk 1.
   
      (3)  EFSA Journal (2008) 721, 1–29.
   
      LISA
      Määruse (EÜ) nr 1333/2008 II lisa E osa muudetakse järgmiselt.
      
                  1)
               
               
                  Kanne toidugrupis 08.2.1 „Kuumtöötlemata töödeldud liha”, milles käsitletakse lisaainet „E 392 – Rosmariiniekstrakt – Välja arvatud vinnutatud vorstid” asendatakse järgmisega:
                  
                               
                           
                           
                              „E 392
                           
                           
                              Rosmariiniekstrakt
                           
                           
                              15
                           
                           
                              (46)
                           
                           
                              Ainult liha, mille rasvasisaldus ei ületa 10 %, välja arvatud vinnutatud vorstid
                           
                        
                               
                           
                           
                              E 392
                           
                           
                              Rosmariiniekstrakt
                           
                           
                              150
                           
                           
                              (41) (46)
                           
                           
                              Ainult liha, mille rasvasisaldus ületab 10 %, välja arvatud vinnutatud vorstid”
                           
                        
            
                  2)
               
               
                  Kanne toidugrupis 08.2.2 „Kuumtöödeldud töödeldud liha”, milles käsitletakse lisaainet „E 392 – Rosmariiniekstrakt – Välja arvatud vinnutatud vorstid”, asendatakse järgmisega:
                  
                               
                           
                           
                              „E 392
                           
                           
                              Rosmariiniekstrakt
                           
                           
                              15
                           
                           
                              (46)
                           
                           
                              Ainult liha, mille rasvasisaldus ei ületa 10 %, välja arvatud vinnutatud vorstid
                           
                        
                               
                           
                           
                              E 392
                           
                           
                              Rosmariiniekstrakt
                           
                           
                              150
                           
                           
                              (41) (46)
                           
                           
                              Ainult liha, mille rasvasisaldus ületab 10 %, välja arvatud vinnutatud vorstid”
                           
                        
            
                  3)
               
               
                  Kanne toidugrupis 09.2 „Töödeldud kala ja kalatooted, sh molluskid ja vähilaadsed”, milles käsitletakse lisaainet E 392, asendatakse järgmisega:
                  
                               
                           
                           
                              „E 392
                           
                           
                              Rosmariiniekstrakt
                           
                           
                              15
                           
                           
                              (46)
                           
                           
                              Ainult töödeldud kala ja kalatooted, sh molluskid ja vähilaadsed, mille rasvasisaldus ei ületa 10 %
                           
                        
                               
                           
                           
                              E 392
                           
                           
                              Rosmariiniekstrakt
                           
                           
                              150
                           
                           
                              (41) (46)
                           
                           
                              Ainult töödeldud kala ja kalatooted, sh molluskid ja vähilaadsed, mille rasvasisaldus ületab 10 %”